नई दिल्ली : सुप्रीम कोर्ट पहुंचे कर्नाटक विवाद पर शुक्रवार को सुनवाई के दौरान कोर्ट में लंबी बहस हुई। सुप्रीम कोर्ट के तीन न्यायाधीशों की पीठ ने लंबी सुनवाई के बाद मुख्यमंत्री येदियुरप्पा को शनिवार शाम चार बजे बहुमत साबित करने का आदेश दिया। इस दौरान येदियुरप्पा सरकार का पक्ष रख रहे अधिवक्ता मुकुल रोहतगी और कांग्रेस की ओर से पेश वकीलों अभिषेक मनु सिंघवी और कपिल सिब्बल ने अपनी-अपनी दलीलें पेश कीं। इसी दौरान रिजॉर्ट पॉलिटिक्स का भी जिक्र आया।